جمهور باشقانی رجب طیب اردوغان مؤوجود قلوبال سیستمین داوام ائتمه‌سینین مومکون اولمادیغینی سؤیله‌ییب.
جمهور باشقانلیغی اقامتگاهیندا تشکیل ائدیلن 12-جی سفیرلر کنفرانسیندا چیخیش ائدن جمهور باشقانی رجب طیب اردوغان سفیرلرین بو ایل فوق العاده وظیفه لری ایله یاناشی یئنی نوع کروناویروس اپیدمیسی ایله موباریزه آپارماق مجبوریتینده اولدوغونو دئییب.
جمهور باشقانی اردوغان ایقتیصادی جهتدن چوخ گوجلو اولان اؤلکه لرین ساغلیق سیستمی‌نین نه درجه ضعیف اولدوغونون گؤرولدوگونو دیله گتیریب.
چیخیشیندا لیبی مسئله سینه ده توخونان جمهور باشقانی رجب طیب اردوغان، بو گون لیبی-ده سیاسی حل اومیدلری یئنی‌دن یاشانمیش ایسه، بوندا تورکیه-‌نین زامانیندا ائتدیگی موداخیله‌نین چوخ جدی تحفه‌سی‌نین اولدوغونو ایفاده ائدیب.
"دوغو آغ دنیزینده هر نوع  پروسه نین یوکونو داشییان اؤلکه میزین طبیعی ثروت لر مسئله سینده هئچه ساییلماسینا راضیلیق گوستره بیلمزدیک. دوغو آغ دنیزینده آراشدیرما فعالیت لریندن یاخین زاماندا مژده لی خبرلر آلاجاغیمیزا اینانیرام، دییه بیلدیریب
جمهور باشقانی اردوغان، آوروپا بیرلیگی‌نین، تورکیه-نی اؤزوندن اوزاق‌لاش‌دیران استراتژی کورلوق‌دان بیر آن اول قورتولماسینی اومید ائتدیک‌لرینی ده دیله گتیریب.
آذربایجانین ایشغال آلتینداکی تورپاق‌لارینی آزاد ائتمک اوچون آپاردیغی موباریزیه ده توخونان دؤولت باشچی‌سی دئییب: "شوشانین ایشغالدان آزاد اولونماسی ایله بیرگه سئوینجیمیز و اومیدلریمیز آرتیب. داغلیق قاراباغ-‌داکی ایشغال سونا چاتانادک موباریزه بایراغی ائنمه‌یه‌جک".
ایسلاموفوبیانین دؤولت رهبرلیگی سویه سینده دستکلندیگینی بیلدیرن اردوغان وورغولاییب کی، ایسلاموفوبیا ایله موباریزه آپارماق هم اینانجیمیزین، هم ده خاریجدکی وظنداش‌لاریمیزا قارشی اولان مسئولیتیمیزین بیر طلبیدیر".
